**Jeppe Sebastian Kofod** (født 14. mars 1974 i København) er en dansk politiker, som representerer Socialdemokratiet.

Han har vært medlem av Folketinget for Bornholm siden 1998, og har spesielt arbeidet med utenriks- og sikkerhetspolitikk, utviklingshjelp og forholdet til EU.

I 2014 ble han innvalgt i Europaparlamentet, der han er tilsluttet gruppen S&D.

Han var Danmarks utenriksminister fra 2019 til 2022.

Familiebakgrunn og utdannelse
-----------------------------

Han har studentereksamen fra Bornholms amtsgymnasium i Rønne fra 1994, bachelorgrad i samfunnsvitenskap fra Roskilde Universitetscenter fra 2004 og Master of Public Administration fra John F. Kennedy School of Government ved Harvard University fra 2007. Han har studert med Marshalls minnestipend og Fulbright-stipend. Kofod var lærer ved Nexø ungdomsskole 1993–1994 og Svaneke skole 1995–1996 samt kursleder ved Krogerup højskole i 2007.

Politisk arbeid
---------------

Han var styremedlem i den sosialdemokratisk orienterte Danmarks Elev Organisation 1990–1992 og Danske Gymnasieelevers Sammenslutning 1992–1994 og medlem av forretningsutvalget i Operation Dagsværk 1992–1994. Han var formann i elevrådet ved Svaneke skole 1987–1989 og Bornholms amtsgymnasium 1991–1993.

I 1995 ble han nominert til Folketinget fra Aakirkeby og Rønne kretser i Bornholms amtkrets, 21 år gammel. Han var formann i DSU på Bornholm 1990–1994 og medlem av DSUs forretningsutvalg 1996–1998. I samme tidsrom var han ansatt som prosjektkoordinator i Socialdemokraternes internasjonale avdeling. Siden 1998 har han vært valgt til Folketinget fra Bornholms amtkrets, fra 2007 kalt Bornholms storkrets. 

Kofod har vært Socialdemokraternes utenrikspolitiske ordfører i Folketinget siden 2001. Han var også nestformann i Folketingets utenrikspolitiske utvalg 2001–2008. Han måtte trekke seg fra postene i mars 2008, fordi han hadde hatt seksuell omgang med en 15 år gammel jente etter et kurs i DSU. I august ble han rehabilitert, renominert til Folketinget og gjeninnsatt som utenrikspolitisk ordfører. I 2011 oppnådde han landets høyeste personlige stemmetall, relativt sett, med 6 811 personlige stemmer. Dette tilsvarte hver sjette velger på Bornholm. Etter valget ble han formann i Folketingets utenrikspolitiske utvalg.

Foruten en rekke andre utvalgsposter har han vært nestformann i Socialdemokraternes folketingsgruppe 2003–2005 og nestformann i Folketingets delegasjon til NATOs parlamentariske forsamling. Kofod har vært tillitsvalgt i en rekke internasjonale organisasjoner av parlamentarikere.

Bibliografi
-----------

**Medforfatter av**

* 1999 – *Demokrati på dansk*.
* 2003 – *Dansk udenrigspolitik – socialdemokratiske pejlemærker*.

**Bidragsyter til**

* 2002 – *Nye vinde, nye veje*.
* 2004 – *Atlantiske afstande*.

Referanser
----------

1. ↑  
«Regeringen Mette Frederiksen» **(dansk)**. Statsministeriet. Besøkt 17. september 2019.
2. ↑  Jonshøj, Rolf (25. mars 2008). «Affære med 15-årig koster S-ordfører dyrt» **(dansk)**. DR. Besøkt 25. mai 2014.
3. ↑  Stolpe, Anne (13. august 2008). «Jeppe Kofod er tilbage som Socialdemokraternes udenrigsordfører» **(dansk)**. TV 2/Bornholm. Besøkt 25. mai 2014.
4. ↑  Mølgaard, Christian Juhl (13. august 2009). «Jeppe Kofod udenrigsordfører - igen» **(dansk)**. altinget.dk. Besøkt 25. mai 2014.
5. ↑  Ritzau (18. september 2011). «Jeppe Kofod er Danmarks største stemmesluger». *Politiken* **(dansk)**. Besøkt 25. mai 2014.
6. ↑  Newspaq (25. mai 2014). «PORTRÆT: Verdensmanden vender blikket mod Bruxelles» **(dansk)**. avisen.dk. Besøkt 25. mai 2014.

Eksterne lenker
---------------

* (en) Jeppe Kofod – kategori av bilder, video eller lyd på Commons Rediger på Wikidata
* (en) Jeppe Kofod på Internet Movie Database Rediger på Wikidata
* Jeppe Kofod på Twitter Rediger på Wikidata

* Jeppe Kofod på Facebook Rediger på Wikidata

* Jeppe Kofod på LinkedIn Rediger på Wikidata
* (en) Jeppe Kofod hos Europaparlamentet Rediger på Wikidata

* (da) Jeppe Kofod hos Folketinget Rediger på Wikidata
* «Jeppe Kofod (S)» **(dansk)**. Folketinget. Besøkt 16. september 2019.

| * v
* d
* r
Danmarks medlemmer av Europaparlamentet 2014–2019 |
| --- |
| Dansk Folkeparti | Morten Messerschmidt **·** Rikke Karlsson **·** Anders Vistisen **·** Jørn Dohrmann | Europaparlamentets logo |
| Socialdemokratiet | Jeppe Kofod **·** Christel Schaldemose **·** Ole Christensen |
| Venstre | Ulla Tørnæs (Morten Løkkegaard) **·** Jens Rohde |
| Socialistisk Folkeparti | Margrete Auken |
| Det Konservative Folkeparti | Bendt Bendtsen |
| Folkebevægelsen mod EU | Rina Ronja Kari |
| Radikale Venstre | Morten Helveg Petersen |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** VIAF
 |

Portal: Danmark